A TŐZEG MAGYARORSZÁGON. 
371 
A Czibin folyó mellékvölgyeiben több helyen fordul elő tőzeg (dr. 
Primics i. h. 2. 1.). 
Huny ad vármegyében csak 1300 m-nyi magasságban találtak a 
Sebes folyó mellett Szászsebestől mintegy 70 km-nyi távolságban három 
kis fellápot. A salanvölgyi láp kb. 3, a dui-duivölgyi kb. 2 és a prigana- 
völgyi kb. 2 hold nagyságú; az elsőnek legnagyobb vastagsága 1,78 m. 
Az altalaj kavics. 
Dr. Primics (i. li. 1. 1.) szerint Kalánnál is van tőzeg. 
Krassó-Szörény vármegyéből tagadó értesitések érkeztek. 
A délkeleti hegyvidék északi részében csak Besztercze-Naszód vár¬ 
megyében van több láp. A következőkről van tudomásunk: 
a) Tesna vidékén a legnagyobbik a «Dealu Lat» nevű erdőrészben 
fekszik s mintegy 60 k. holdnyi kiterjedésű. Egy 5 m hosszú rúd, melyet 
középső részébe mélyesztettek, nem akadt szilárd talajra. Három réteget 
lehet benne megkülönböztetni. Egyes helyeken az alsó rétegben fatuskók 
és fatörzsök találhatók, melyek minden határozott irány nélkül feküsznek 
a lápban. Altalaja, úgy látszik, szürke agyag. 
b) A «Szimnik» nevű erdőrészben van egy kb. 35 kát. holdnyi nagy 
felláp. 
c) Nagy-Ilva község erdejében a «Gura Salluza» nevű erdőrészben és 
a Salluza-patak mentén van a «Tinova (láp) Salluza» nevű 12 holdnyi 
nagyságú és még több kisebb, egynéhány m 2 -nyi kiterjedésű, egymással 
összefüggő láp. 
A lápok e ritkasága, mi úgy látszik a valónak megfelel, érthetővé teszi 
azt, hogy Szolnok-Doboka vármegyéből egyetlen egy igénytelen értesítés 
jött, mely szerint Betegh Imre felőri földbirtokosnak volna egy kb. Va—1 
holdnyi nagy tőzegterülete, melynek éretlen tőzege csak csekély vastagságú. 
Dr. Primics (i. li. 4. 1.) szerint a délkeleti hegyvidéken még a követ¬ 
kező helyeken volnának tőzegterületek: 
a) Torda-Aranyos vármegyében Keresztesen és Aranyos-Polyán köz¬ 
ség határában. 
b) Nagy-Küküllő vármegyében a Haarbach (Hortobágy-patak) északi 
kiágazásában Berethalom felé, Tettendorfnál. 
c) Torda mellett Szelistyén. 
d) Enyed mellett a miriszlói hid táján a Maros jobb partján. 
e) A fátlan Mezőség nádas tavainál. 
f) Udvarhely vármegyében Keresztur, Bethlenfalva és Oláhfalu határá¬ 
ban. 
g) Erdély északkeleti szélén, Bukovina határánál a Dorna víz mentén 
Pojána Stampi és Kosna mellett állítólag jelentékeny tőzegtelepek vannak. 
( 241 ) 
24 * 
